4.pielikums

Atklāta konkursa „Disku masīva iegāde”

(id. Nr. VK/2018/01) nolikumam

**Līguma par disku masīva piegādi,  
uzstādīšanu un konfigurēšanu projekts**

Rīgā

|  |  |
| --- | --- |
| 2018.gada \_\_\_\_.\_\_\_\_\_\_\_\_\_\_\_\_ | Nr.\_\_\_\_\_\_\_\_\_\_\_\_\_\_\_\_ |

**Valsts kase**, vienotais reģ. Nr. 90000597275, adrese: Smilšu iela 1, Rīgā, LV-1919, turpmāk – PASŪTĪTĀJS, tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004.gada 3.augusta noteikumiem Nr. 677 „Valsts kases nolikums”, no vienas puses, un

[konkursa uzvarētājs], vienotais reģ. Nr. \_\_\_\_\_\_\_\_, juridiskā adrese: \_\_\_\_, turpmāk – PIEGĀDĀTĀJS, tās \_\_\_\_\_\_ personā, kurš/a rīkojas saskaņā ar \_\_\_\_\_, no otras puses, abi kopā un katrs atsevišķi turpmāk – **Puses/Puse**,

pamatojoties uz Valsts kases atklātā konkursa “Disku masīva iegāde” (iepirkuma identifikācijas Nr. VK/2018/01), turpmāk – Konkurss, rezultātiem un brīvi izsakot Pušu gribu, bez maldības, viltus vai spaidiem, noslēdz šādu līgumu (turpmāk – Līgums) par tālāk minēto.

**1. Līguma priekšmets un līgumcena**

* 1. PASŪTĪTĀJS pasūta, bet PIEGĀDĀtājs saskaņā ar Konkursa nolikumu, Tehnisko specifikāciju (Līguma pielikums Nr.1) un Līgumu veic disku masīva (turpmāk – Preces) piegādi, uzstādīšanu un konfigurēšanu.
  2. Kopējā līgumcena par Preču piegādi, to uzstādīšanu un konfigurēšanu ir **\_\_\_\_\_\_ EUR** (\_\_\_\_\_\_\_ *euro*, \_\_\_ centi), ko veido pamatsumma **\_\_\_\_\_\_\_\_\_ EUR** (\_\_\_\_\_\_\_ *euro*, \_\_\_\_\_ centi) un pievienotās vērtības nodoklis (turpmāk – PVN) 21% **\_\_\_\_\_\_\_ EUR** (\_\_\_\_\_\_ *euro*, \_\_\_\_ centi) apmērā.
  3. Preču cenas norādītas Līguma pielikumā Nr. 2 „Finanšu piedāvājums”.

1. **Samaksas veids un norēķinu kārtība**
   1. Par Preču piegādi, uzstādīšanu un konfigurēšanu Pasūtītājs samaksā saskaņā ar Līguma 3.3. apakšpunktā minēto Preču piegādes pavadzīmi pēc Līguma 3.6. apakšpunktā minētā abpusēji parakstīta pieņemšanas – nodošanas akta par Preču uzstādīšanu un konfigurēšanu saņemšanas.
   2. Samaksu veic *euro* bezskaidras naudas norēķinu veidā 30 (trīsdesmit) darba dienu laikā pēc Līguma 2.1. apakšpunktā minēto dokumentu saņemšanas.
   3. Par apmaksas dienu uzskata dienu, kad PASŪTĪTĀJS devis maksājuma rīkojumu bankai.
2. **Piegādes noteikumi un termiņi**
   1. Preču piegādi pilnā apjomā saskaņā ar Līgumu PIEGĀDĀTĀJS veic ne vēlāk kā 30 (trīsdesmit) darba dienu laikā pēc Līguma abpusējās parakstīšanas dienas.
   2. PIEGĀDĀTĀJS veic Preču piegādi, uzstādīšanu un konfigurēšanu Pasūtītāja norādītajās vietās, telpās un laikos, to saskaņojot ar PASŪTĪTĀJU ne vēlāk kā vienu darba dienu pirms darba izpildes uzsākšanas.
   3. Preču saņemšanu apstiprina PASŪTĪTĀJApārstāvis ar savu parakstu uz Preču pavadzīmes. Atbildība par Preces saglabāšanu, risks par nejaušu bojājumu, zaudējumu vai bojāeju pāriet no PIEGĀDĀTĀJAuz PASŪTĪTĀJU līdz ar Preces saņemšanas brīdi.
   4. Preci, kas neatbilst iepirkuma Tehniskajai specifikācijai, PIEGĀDĀTĀJS pieņem atpakaļ no pasūtītāja un 5 (piecu) darba dienu laikā apmaina pret Tehniskajai specifikācijai atbilstošu Preci.
   5. PIEGĀDĀTĀJS piegādā Preces PASŪTĪTĀJAM Smilšu ielā 1, Rīgā.
   6. PIEGĀDĀTĀJS uzstāda un konfigurē Preces ne ilgāk kā 5 (piecu) darba dienu laikā pēc Preču piegādes. Preču uzstādīšanu un konfigurēšanu apstiprina, abpusēji parakstot pieņemšanas – nodošanas aktu.
   7. Pēc Preču uzstādīšanas PIEGĀDĀTĀJS pienākums ir savākt un aizvest Preču iepakojumus.
3. **Pušu atbildība**
   1. Puses ir savstarpēji atbildīgas par savlaicīgu, pienācīgu un precīzu Līguma noteikumu izpildi.
   2. Ja kāda no Pusēm neizpilda vai nepienācīgi pilda Līguma noteikumus un tā rezultātā otrai Pusei nodarīti zaudējumi, vainīgā Puse pilnā apmērā atlīdzina cietušajai Pusei nodarītos zaudējumus.
   3. PIEGĀDĀtājs ir atbildīgs par tiešiem un netiešiem trešo personu zaudējumiem, kas tiem ir radušies sakarā ar Līguma izpildi, ja tajos vainojams PIEGĀDĀTĀJS.
   4. Ja līgumcenas samaksa tiek aizkavēta, PASŪTĪTĀJS maksā PIEGĀDĀTĀJAM līgumsodu, kura apmērs ir 0,1 % (viena desmitā daļa procenta) dienā no laikā nesamaksātās līgumcenas (bez PVN), bet ne vairāk kā 10 % (desmit procentus) no nesamaksātās līgumcenas.
   5. Ja PIEGĀDĀtājs kavē Preču piegādi, uzstādīšanu vai konfigurēšanu, PIEGĀDĀTĀJS maksā Pasūtītājam līgumsodu, kura apmērs ir 0,1 % (viena desmitā daļa procenta) dienā no līgumcenas (bez PVN), bet ne vairāk kā 10 % (desmit procentu) no kopējās līgumcenas.
   6. Līgumsoda samaksa neietver sevī zaudējumu atlīdzību Pasūtītājam vai trešajām personām, kā arī līgumsoda vai zaudējumu samaksa neatbrīvo Puses no Līgumā paredzēto saistību izpildes.
4. **Garantijas saistības**
   1. Precēm ir ražotāja nodrošināta garantija ar termiņu 60 (sešdesmit) mēneši no Preces uzstādīšanas un konfigurēšanas brīža, kas paredz bojājumu novēršanu bez maksas.
   2. Garantijas laikā Izpildītājs pilda šādas saistības:
      1. Nomaina bojātos mezglus 5 (piecu) darba dienu laikā no bojājuma pieteikuma;
      2. informē Pasūtītāju par iespējamo problēmas risinājumu darba dienās no plkst. 8:30 līdz 17:00 ne ilgākā laikā ka 1 (vienas) darba dienas laikā (reakcijas laiks);
      3. saskaņojot ar Pasūtītāju, atjaunina iekārtu programmatūras (firmware) versijas, labo kļūdas;
      4. nodrošina pieeju iekārtu ražotāja un IzpildītājA atbalsta interneta lapām;
      5. sniedz PIEGĀDĀtājA speciālistu tehniskās konsultācijas pa tālruni, e-pastu un tiešsaistē internetā;
      6. ja problēmu nav iespējams atrisināt attālināti, nodrošina PIEGĀDĀtājA sertificētu speciālistu izsaukšanu un ierašanos 4 (četru) stundu laikā pie PASŪTĪTĀJA iekārtu atrašanās vietā;
      7. PIEGĀDĀtājS garantē piegādāto un garantijas laikā nomainīto Preču un to komponenšu kvalitātes atbilstību to ražotāja noteiktajiem standartiem un tehniskajiem rādītājiem attiecīgajam Preču veidam, kā arī normatīvajiem aktiem un Līguma un tā pielikumu noteikumiem;
      8. PIEGĀDĀtājS nodrošina, ka piegādāto Preču rezerves daļas būs pieejamas vismaz 5 (piecus) gadus pēc piegādāto Preču ražošanas beigām.
   3. PIEGĀDĀTĀJA kontakttālrunis zvaniem darba dienās darba laikā no plkst. 8:30 līdz plkst. 17:00 \_\_\_\_\_\_\_\_, e-pasts \_\_\_\_\_\_\_\_, kontakttālrunis zvaniem ārpus darba laikā, brīvdienās vai svētku dienās \_\_\_\_\_\_\_\_\_.
5. **Licencēšana**

Visu Tehniskajā specifikācijā minēto prasību izpildei nepieciešamās programmatūras un aparatūras licences, ja tādas ir, ir iekļautas līgumcenā. Visas licences ir uz neierobežotu laiku, atbilstoši Līguma 5.punktā minētajām garantijas prasībām, t.i., garantijas periodā licences nodrošina programmatūras jauninājumu bezmaksas piegādi. Savukārt neierobežotā periodā pēc garantijas termiņa beigām PASŪTĪTĀJAM ir tiesības bez papildus maksas izmantot piegādāto infrastruktūru un programmatūru.

1. **Kontaktpersonas**
   1. Kontaktpersonas, kuras kontaktējas ar otru Pusi un uzrauga (koordinē) Līguma izpildi:
      1. no PASŪTĪTĀJA puses Andris Rutkis (tālr. 67094256, fakss. 67094220, e-pasts: Andris.Rutkis@kase.gov.lv);
      2. no PIEGĀDĀTĀJA puses \_\_\_\_\_\_\_ (tālr. \_\_\_\_\_, fakss. \_\_\_\_\_, e-pasts: \_\_\_\_\_).
   2. Puses apņemas nekavējoties, bet ne vēlāk kā 3 (trīs) darba dienu laikā informēt otru Pusi par izmaiņām kontaktpersonu sastāvā vai kontaktpersonu pilnvarojuma apjoma izmaiņām.
2. **Nepārvarama vara**
   1. Puses ir atbrīvotas no atbildības par Līguma noteikumu neizpildi, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ, kurus Puses nevarēja paredzēt un novērst saprātīgiem līdzekļiem, piemēram, dabas stihijas, karš, masu nekārtības, ugunsgrēks u.tml.
   2. Puse, kura nav varējusi izpildīt savas saistības nepārvaramas varas apstākļu dēļ, nekavējoties, bet ne vēlāk kā vienas darba dienas laikā no šādu apstākļu iestāšanās dienas, informē par to otru Pusi. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts, pašvaldības citas institūcijas izdotu dokumentu. Puses apņemas veikt visas saprātīgi iespējamās darbības, lai nekavējoties pēc šādu nepārvaramas varas apstākļu novēršanas atsāktu savu saistību izpildi.
   3. Nepārvaramas varas apstākļu iestāšanās neatbrīvo Puses no saistībām, kas ir radušās saistībā ar Līgumu līdz nepārvaramas varas apstākļu iestāšanās brīdim.
   4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Ja Līgumu izbeidz sakarā ar nepārvaramas varas apstākļiem, nevienai no Pusēm nav tiesību prasīt zaudējumu atlīdzību otrai Pusei.
3. **Līguma spēkā stāšanās, grozīšana, izbeigšana, strīdu izskatīšana**
   1. Līgums stājas spēkā tā abpusējas parakstīšanas dienā un ir spēkā līdz Līgumā paredzēto Pušu saistību pilnīgai izpildei.
   2. Līgumu var grozīt vai izbeigt, Pusēm vienojoties un atbilstoši Publisko iepirkumu likumā noteiktajam. Visi Līguma grozījumi noformējami rakstveidā un pēc to parakstīšanas tie kļūst par Līguma neatņemamu sastāvdaļu.
   3. PASŪTĪTĀJS ir tiesīgs atkāpties no Līguma vienpusēji, ja:
      1. PIEGĀDĀTĀJS ir piegādājis neatbilstošas kvalitātes un Līguma noteikumiem neatbilstošas Preces, par ko ir sastādīts atbilstošs akts;
      2. PIEGĀDĀTĀJS ir nokavējis Līgumā noteikto Preču piegādes termiņu ilgāk par 30 (trīsdesmit) dienām.
   4. Ja PASŪTĪTĀJS vienpusēji atkāpjas no Līguma, PASŪTĪTĀJS ierakstītā vēstulē nosūta PIEGĀDĀTĀJAM paziņojumu par atkāpšanos no Līguma, pamatojoties uz Līguma 9.3. apakšpunktu un minot konkrētu atkāpšanās iemeslu. Puses uzskata, ka ar nosūtīto paziņojumu Līgums ir izbeigts 7. (septītajā) dienā pēc paziņojuma nodošanas pastā.
   5. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Ja Puses nevar vienoties, strīdi tiek risināti Latvijas Republikas normatīvajos aktos noteiktajā kārtībā.
4. **Konfidencialitāte**
   1. Konfidenciāla informācija nozīmē informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides.
   2. Neviena no Pusēm neizpauž konfidenciālu informāciju, kas saņemta no otras Puses Līguma spēkā esamības laikā un arī pēc Līguma izbeigšanas. Katra Puse šādu konfidenciālu informāciju izmantos vienīgi Līguma izpildes nolūkā. Neviena no Pusēm neizpaudīs nevienu šādu konfidenciālu informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstisku piekrišanu, un neizmantos to nesankcionēti.
   3. Puses ir atbildīgas par konfidencialitātes saistību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai Puses ir atļāvušas šādu konfidenciālu informāciju saņemt, puses.
   4. Katra Puse pret šādu konfidenciālo informāciju izturēsies ar to pašu rūpību kā attiecībā pret savu konfidenciālo informāciju.
   5. Konfidencialitātes saistības neattieksies uz konfidenciālu informāciju:
      1. kas bija saņēmējas Puses rīcībā bez konfidencialitātes saistībām līdz tās saņemšanai no izpaudēja Puses;
      2. kas izpaušanas brīdī jau ir vispārpieejama vai vēlāk kļūst vispārpieejama bez Līgumā noteikto konfidencialitātes saistību neizpildes no saņēmēja Puses vai kādas citas personas puses, par kuru atbild saņēmēja Puse;
      3. ko saņēmusī Puse ir likumīgi saņēmusi no trešās personas, kurai nav konfidencialitātes saistību, ja attiecīgā trešā persona nav pārkāpusi nevienas konfidencialitātes saistības attiecībā uz konkrēto konfidenciālo informāciju;
      4. ko saņēmusī Puse vai tā saistītie uzņēmumi ir ieguvuši neatkarīgi no konfidenciālās informācijas;
      5. kuras izpaušanas pienākums ir noteikts ar normatīvajiem aktiem.
5. **Nobeiguma noteikumi**
   1. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
   2. Katra Puse nekavējoties, bet ne vēlāk kā 3 (trīs) darba dienu laikā, ziņo otrai Pusei par savas juridiskās adreses vai norēķinu rekvizītu maiņu.
   3. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
   4. Līguma izpilde notiek Līgumā un Konkursa Tehniskajā specifikācijā noteiktajā kārtībā.
   5. Puses var veikt šādus būtiskus Līguma grozījumus – precizēt Līgumā un Konkursa Tehniskajā specifikācijā noteikto Preču tehnisko specifikāciju un to piegādes termiņus, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai, lai novērstu kļūdas.
   6. Līgums izstrādāts un noformēts latviešu valodā uz 5 (piecām) lapām, ar diviem pielikumiem: pielikums Nr. 1 „Tehniskā specifikācija” uz \_\_\_ (\_\_\_\_\_\_\_\_) lapām un pielikums Nr. 2 „Finanšu piedāvājums” uz \_\_\_ (\_\_\_\_\_\_\_\_) lapām, divos eksemplāros ar vienādu juridisko spēku, pa vienam eksemplāram katrai Pusei.
6. **Pušu rekvizīti un paraksti**

|  |  |
| --- | --- |
| **PASŪTĪTĀJS** | **PIEGĀDĀTĀJS** |
| **Valsts kase** | **[Nosaukums]** |
| Reģ. Nr. 90000597275, | Reģ. Nr. … |
| Smilšu iela 1, Rīga, LV-1919, Latvija | Juridiskā adrese … |
| tālr. 67094222,  fakss 67094220,  e-pasts: [kase@kase.gov.lv](mailto:kase@kase.gov.lv) | tālr. …  fakss …  e-pasts: … |
| Valsts kase, kods TRELLV22  Konts LV06TREL2130051005000 | [banka]  Konts [konta Nr.] |
|  |  |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |
| K.Āboliņš | V.Uzvārds |